Diari Oficial de la Generalitat Valenciana


Sumari del DOGV 8867, del 27-07-2020 (2020/6021)

RESOLUCIÓ de 20 de juliol de 2020, de la Universitat Politècnica de València, per la qual es convoca concurs de mèrits per a la constitució de borses de treball, per a la cobertura de pròximes necessitats de caràcter temporal de personal docent i investigador, contractat laboral, en la figura de professorat associat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8867

Data del DOGV
:   27-07-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/6021


Data del document
:   20-07-2020

Organisme emissor
:   Universitat Politècnica de València

Tipus de document
:   Resolució

Descriptors 

:   * concurs administratiu

RESOLUCIÓ de 20 de juliol de 2020, de la Universitat Politècnica de València, per la qual es convoca concurs de mèrits per a la constitució de borses de treball, per a la cobertura de pròximes necessitats de caràcter temporal de personal docent i investigador, contractat laboral, en la figura de professorat associat. [2020/6021]  
De conformitat amb el que disposa la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril; el Reial decret legislatiu 5/2015, de 30 d'octubre, pel qual s'aprova el text refós de l'Estatut Bàsic de l'Empleat Públic, i l'Acord del Consell de Govern de 24 de juliol de 2007, pel qual s'aprova la normativa de contractació i els criteris d'avaluació per a la selecció de professorat contractat, s'obri procés de selecció de professorat associat, per a la contractació en règim laboral d'aquest, d'acord amb les bases següents:  
Aquesta convocatòria té en compte el principi d'igualtat de tracte entre dones i homes pel que es refereix a l'accés a l'ocupació pública i així utilitza un llenguatge inclusiu en la seua redacció, d'acord amb l'article 14 de la Constitució Espanyola i la Llei orgànica 3/2007, de 22 de març, d'igualtat efectiva entre dones i homens.  
  
  
1. Objecte de la convocatòria  
Aquesta convocatòria té per objecte la constitució de borses de treball de professorat associat, amb les característiques que figuren en l'annex I, a les quals caldrà acudir per a la cobertura de necessitats de docència sobrevingudes en aquesta universitat.  
  
2. Requisits dels aspirants  
Les persones que vulguen participar en aquesta convocatòria han de reunir els requisits següents:  
1. Tenir una edat mínima de 16 anys i no superar l'edat màxima de jubilació forçosa.  
2. No haver sigut separades mitjançant expedient disciplinari del servei de qualsevol de les administracions públiques, o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a feines o càrrecs públics per resolució judicial, per a exercir funcions semblants a les corresponents a les places.  
En cas de ser nacionals d'algun altre estat, han d'acreditar que no estan inhabilitades o en situació equivalent, ni han estat sotmeses a sanció disciplinària o equivalent que impedisca, al seu estat, l'accés a la funció pública en els mateixos termes l/  
3. Posseir la capacitat funcional per a l'exercici de les tasques o funcions corresponents a les places convocades.  
4. Estar exercint en la actualitat una activitat professional fora de l'àmbit acadèmic universitari y haver-ho fet durant un període mínim de 3 anys dins dels 5 últims.  
5. Tenir la nacionalitat espanyola o ser nacional d'algun estat membre de la Unió Europea, així com els cònjuges dels espanyols o dels nacionals dels altres estats membres de la Unió Europea, sempre que no estiguen separats de dret, i els seus descendents i els del seu cònjuge, sempre que no estiguen separats de dret, siguen menors de 21 anys o més grans d'aquesta edat dependents.  
Així mateix, s'estén igualment a les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en els quals siga aplicable la lliure circulació de treballadors.  
També poden participar en aquesta convocatòria les persones estrangeres no incloses en els apartats anteriors que tinguen residència legal a Espanya.  
6. Les persones aspirants estrangeres han de posseir un coneixement de la llengua castellana equivalent al nivell C1. Així mateix, en cas que es requerisca la impartició d'assignatures en un altre idioma, segons indique la convocatòria, el nivell de coneixement de llengües requerit és l'equivalent al nivell C1 de l'idioma corresponent.  
La concurrència dels requisits anteriors ha d'estar referida a una data anterior a l'expiració del termini de presentació d'instàncies.  
3. Sol·licituds  
Les persones interessades en aquesta convocatòria han de formalitzar la sol·licitud dirigida al rector de la Universitat a través del model d'instància que figura en l'annex III, model que també es facilita en els departaments afectats i en el Registre General (a través de la pàgina web de Recursos Humans següent es poden obtenir els models de sol·licitud corresponents i, a més, informació sobre aquesta convocatòria:  
http://www.upv.es/entidades/srh/pdi/579888normalc.html).  
Les sol·licituds es poden presentar al Registre General de la Universitat, situat a la seu central, també als registres auxiliars situats a l'Escola Politècnica Superior d'Alcoi i a l'Escola Politècnica Superior de Gandia o per qualsevol dels sistemes previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
Es recomana accedir a la informació actualitzada sobre horaris, terminis, obtenció de cita prèvia, funcionament, etc., del Registre General a la seua microweb (http://www.upv.es/entidades/spet/infoweb/ag/info/741041normalc.html).  
S'ha de presentar una sol·licitud per a cada plaça a la qual es vulga concursar i cal indicar el número de plaça.  
El termini de presentació de sol·licituds serà des de l'endemà de la publicació de la present convocatòria en el Diari Oficial de la Generalitat Valenciana fins al 4 de setembre de 2020.  
Els drets de participació seran de 15 euros, per cada plaça a la qual es desitge concursar, que s'ingressaran dins del termini de presentació d'instàncies, en efectiu o mitjançant transferència bancària, en BANKIA en el compte Universitat Politècnica de València-Drets d'examen, número ES67 5991 2925 1141 6221 8667, especificant en el resguard el nom i els cognoms, i el codi de la plaça.  
En cap cas el pagament efectuat al compte bancari a què es fa referència suposarà el compliment del tràmit de presentació en termini i forma de la sol·licitud.  
Queden exempts del pagament o tindran una bonificació del 50 % del pagament dels drets de participació:  
a) Els contribuents que siguen membres d'una família nombrosa de categoria especial o d'una família monoparental de categoria especial.  
  
b) Les contribuents que siguen víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en la normativa autonòmica contra la violència sobre la dona en l'àmbit de la Comunitat Valenciana.  
c) Els contribuents que siguen persones amb discapacitat, amb un grau de discapacitat igual o superior al 33 per cent.  
d) Els contribuents que estiguen en situació d'expulsió social i aquesta s'acredite per l'òrgan competent en matèria de benestar social de l'ajuntament de residència.  
e) Tindran una bonificació del 50 % del pagament dels drets d'examen a proves selectives, els membres de famílies nombroses de categoria general o d'una família monoparental de categoria general.  
Cada sol·licitud ha d'anar acompanyada d'un sol exemplar dels documents següents:  
a) Original del resguard que justifique el pagament de 15 euros en concepte de drets de participació, o certificat acreditatiu de la condició que justifique l'exempció o bonificació del pagament d'aquests, segons s'indica anteriorment.  
b) Currículum, que ha de seguir els apartats i l'estructura que s'especifiquen en el barem que figura en l'annex II. Es pot usar el model de currículum que hi ha disponible en la pàgina web següent:  
http://www.upv.es/entidades/srh/pdi/579888normalc.html  
c) Certificat acadèmic personal o document substitutiu. Els concursants que no tinguen titulació espanyola, han de presentar un certificat de la nota mitjana del seu expedient acadèmic expedit pel Ministeri Espanyol d'Educació i, també, documents acreditatius de cadascun dels mèrits consignats en el currículum. Els mèrits al·legats en el currículum que no es justifiquen documentalment no es tenen en compte. Una vegada finalitzat el termini d'admissió de sol·licituds, no s'admeten nous mèrits.  
d) Per a acreditar l'exercici de l'activitat professional remunerada:  
- El professional que treballe per compte propi, mitjançant fotocòpia del pagament de l'impost d'activitats econòmiques, mitjançant fotocòpia de les declaracions trimestrals dels pagaments a compte del IVA o IRPF o mitjançant informe de vida laboral expedit per la Tresoreria General de la Seguretat Social (Règim Especial Treballadors Autonoms.  
- El professional que treballe per compte d'altri, mitjançant fotocòpia de contractes visats o informe de vida laboral expedit per la Tresoreria General de la Seguretat Social. (No es tindran en compte els períodes de beca o contractes en formació que, per existir cotitzacions a la Seguretat Social apareguen en aquest informe -Estatut del Personal Investigador en Formació/ Llei de Ciència). En cas de ser empleats públics, certificat de serveis expedit per la unitat de personal corresponent.  
  
4. Informació respecte de les dades recollides  
4.1. En compliment del que es preveu en el Reglament general de protecció de dades de la UE 2016/679 i la Llei orgànica 3/2018, de 5 de desembre, de protecció de dades personals i garantia dels drets digitals, us informem que l'entitat responsable del tractament de les dades tractades a l'efecte d'aquesta convocatòria és la Universitat Politècnica de València.  
4.2. La base legal per al tractament de les vostres dades personals és la necessitat de gestionar el procediment de selecció de personal i provisió de llocs de treball d'aquesta convocatòria.  
4.3. No estan previstes cessions o transferències internacionals de les dades personals tractades.  
4.4. Les persones interessades poden exercir els drets d'accés, rectificació, supressió, portabilitat, limitació o oposició al tractament aportant còpia d'un document oficial que les identifique (NIF-NIE, passaport), i si fora necessària, documentació acreditativa de la seua sol·licitud davant la Delegació de Protecció de Dades de la Universitat Politècnica de València (Secretaria General), Universitat Politècnica de València, Camí de Vera, s/n, - 46948 València.  
4.5. En cas de reclamació, l'autoritat competent és l'Agència Espanyola de Protecció de Dades.  
4.6. Les dades es conserven en virtut de la legislació aplicable al present tractament.  
  
5. Llista d'admesos  
Finalitzat el termini de presentació de sol·licituds, la direcció del Departament farà pública la llista provisional de les persones aspirants admeses i excloses en cada un dels concursos convocats, amb indicació en aquest últim cas de la causa d'exclusió. Aquesta publicació s'efectua mitjançant exposició de les llistes corresponents al tauler d'anuncis del departament i, de manera complementària i sense caràcter oficial, a la microweb del departament o al servidor UPV notícies, grup de notícies UPV administració, que es pot consultar a través de la web de la UPV, en el menú Perfils / PAS i PDI / Eines i recursos)  
http://www.upv.es/bin2/tablon'p\_idioma=v  
Són motius d'exclusió:  
a) Presentar la sol·licitud fora del termini establit.  
b) La falta de justificació de l'abonament dels drets de participació o de l'exempció del pagament d'aquests drets.  
c) No complir els requisits de l'apartat segon («Requisits de les persones aspirants»).  
Les persones aspirants excloses o omeses disposaran de cinc dies hàbils, comptadors des de l'endemà de la publicació de la llista provisional, per a esmenar el defecte que n'haja motivat l'exclusió o omissió; no es considerarà esmenable la falta de pagament dels drets de participació dins del termini de presentació d'instàncies.  
  
Transcorregut el termini d'esmena d'errors, es procedirà a la publicació de les llistes definitives d'aspirants admesos i exclosos, pel mateix procediment.  
  
6. Procés de selecció  
El procés de selecció constarà de dues fases:  
1a. Concurs de mèrits, en què es valoraran els mèrits acreditats pels aspirants. Es valorarà fins a un màxim de 10 punts, sense perjudici de la puntuació per mèrit preferent que poguera correspondre. Per a superar aquesta fase del procés de selecció caldrà aconseguir un mínim de 3 punts.  
2a. Entrevista. La comissió citarà els aspirants que superen la fase de concurs a una entrevista personal per tal de perfilar la selecció definitiva. Aquesta versarà sobre els seus mèrits, sobre el seu historial acadèmic, investigador i professional, i sobre tots aquells aspectes que la comissió considere rellevants per al perfil docent de la plaça. Aquesta segona fase del procés de selecció es valorarà fins a un màxim de 4 punts; per a superar-la caldrà aconseguir un mínim de 2 punts.  
Les persones aspirants estrangeres han de posseir un coneixement suficient de la llengua castellana. Si s'escau, també es requereix posseir el coneixement de l'idioma en el qual es requerisca la impartició de les assignatures segons indique la convocatòria.  
A aquest efecte, el nivell de coneixement de llengües requerit és l'equivalent al nivell C1 de l'idioma corresponent. A les persones candidates que hagen inclòs i justificat en els currículums respectius la possessió d'un certificat de nivell C1 o superior en aquesta llengua, havent-lo obtingut en el cas de l'anglès amb menys de cinc anys d'antiguitat, els reconeixen com a acreditat el coneixement suficient d'aquests idiomes. Els títols, diplomes i certificats amb validesa a aquest efecte són els expedits per les escoles oficials d'idiomes, per les universitats espanyoles acreditades per l'Associació de Centres de Llengües en l'Ensenyament Superior (CertAcles) i, també, els que la normativa vigent en matèria lingüística indica. Es pot accedir a aquesta informació a través de l'enllaç següent:   
https://cdl.upv.es/el-centre/normativa/normativa-oficial-certificacions-compet%C3 %A8ncia-lingueistica.  
En cas de no acreditar en el currículum la possessió del certificat corresponent, cal superar, davant de la Comissió de Selecció, una prova específica per a acreditar el coneixement de l'idioma.  
  
7. Comissió de selecció  
Els mèrits dels aspirants seran jutjats per comissions de selecció, que tindran la composició següent:  
- Tres membres designats pel rector, entre els quals designarà el president, i almenys un ha de ser de l'àrea de coneixement a què correspon la plaça objecte de provisió.  
- Dos membres de l'àrea de coneixement designats pel Consell del Departament al qual pertanga la plaça, han de ser de la mateixa àrea de coneixement que la plaça oferida, però poden ser, si no n'hi ha, d'una àrea afí.  
Si de cas manca professorat de l'àrea de coneixement a què s'adscriu la plaça, se'n podrà designar d'una àrea afí a aquesta.  
La composició definitiva de cada comissió de selecció es publicarà en els taulers d'anuncis dels departaments corresponents, junt amb les llistes definitives d'admesos i exclosos.  
Tots els membres de les comissions de selecció hauran de pertànyer a cossos de funcionaris docents universitaris i posseir titulació oficial igual o superior a la de la plaça convocada.  
  
Les comissions de selecció es regiran, quant al funcionament, pel que disposa la Llei 40/2015, de 1 d'octubre, de règim jurídic del sector públic.  
Els membres de les comissions s'abstindran d'intervenir quan es done alguna de les circumstàncies previstes en els articles 23 i 24 de l'esmentada Llei 40/2015.  
  
8. Desenvolupament del procés de selecció  
La constitució es pot dur a terme per mitjans electrònics i s'ha de publicar al tauler d'anuncis del departament (i complementàriament i sense caràcter oficial a la microweb del departament o al servidor UPV notícies, grup de notícies UPV administració) l'acord corresponent per a coneixement de totes les persones aspirants. Així mateix, en la sessió de constitució, la Comissió de Selecció pot establir el caràcter no presencial de les proves, amb idèntiques garanties de publicitat que en la modalitat presencial.  
Les diverses accions s'han de fer seguint les instruccions que, a aquest efecte, dicte la Universitat i que s'han de publicar i comunicar a totes les persones aspirants, i en concret quan siguen convocades a la realització de la defensa del projecte docent i l'entrevista davant de la comissió.  
Amb la finalitat que puga produir-se l'oportuna interacció entre aspirants i integrants de la comissió de selecció que puguen assistir-hi de forma no presencial, s'han d'emprar eines que permeten videoconferència grupal en què totes les persones assistents puguen interactuar.  
  
En la sessió de constitució, la comissió de selecció procedeix, d'acord amb el barem aplicable a cada figura contractual (que consta en l'annex II), a elaborar els criteris de valoració dels mèrits de les persones aspirants. Aquests criteris han de publicar-se en el tauler d'anuncis del departament.  
Publicats els criteris de valoració, la comissió de selecció es reunirà per a valorar els mèrits dels concursants. La comissió podrà sol·licitar l'aportació de documentació original per a comprovar la validesa dels mèrits inclosos en el currículum, així com sol·licitar l'esmena d'aquella documentació presentada que es considere insuficient.  
Valorats els mèrits dels aspirants, la comissió de selecció farà pública aquesta valoració al tauler d'anuncis del Departament, i hi farà constar la qualificació obtinguda per cada un dels aspirants en cada apartat del barem.  
Les persones aspirants que superen la fase de concurs són convocades a la realització de l'entrevista amb la comissió mitjançant un anunci publicat al tauler del departament, amb una antelació de 48 hores a la data de realització d'aquesta, sense perjudici de la utilització d'altres mitjans de notificació que la comissió estime procedents.  
  
9. Resolució del concurs  
Finalitzat el procés de selecció, la comissió conformarà una relació dels aspirants que hagen superat les dues fases del concurs, ordenant-los de major a menor segons la puntuació total que s'obtinga en sumar las qualificacions del concurs i l'entrevista personal, així com, si escau, la puntuació atorgada per mèrit preferent.  
La comissió de selecció elevarà al rector la relació d'aspirants que hagen resultat aprovats, i que constituirà la llista de reserva objecte de la present convocatòria a què s'acudirà per a formalitzar, si és el cas, contractacions de duració determinada per a atendre necessitats docents sobrevingudes o substitucions.  
Aquesta llista es publica al tauler d'anuncis del departament (i complementàriament i sense caràcter oficial a la microweb del departament o al servidor UPV notícies, grup de notícies UPV administració), com també el certificat en què es faça constar el dia de la publicació en el tauler d'anuncis esmentat. La publicació al tauler d'anuncis del departament té caràcter de notificació a les persones concursants d'acord amb el que es preveu en l'article 45.1.b de la Llei 39/2015.  
  
Finalment, la comisió traslladará al Servei de Recursos Humans les actes del concurs.  
  
10. Característiques dels contractes  
- Tipus de contracte: contracte laboral de naturalesa especial  
- Jornada: dedicació a temps parcial.  
- Activitats a exercir: tasques exclusivament docents, en l'àrea de coneixement que figura en l'annex I.  
- Retribucions: les retribucions estan determinades en el Decret 174/2002, de 15 d'octubre, del Govern Valencià, i es consideraran, si escau, aquelles variacions que aproven les administracions competents, així com els òrgans de la Universitat Politècnica de València.  
  
11. Validesa temporal de les borses de treball  
Les borses de treball que es constituïsquen seran vàlides fins que es genere una nova bossa, resultant d'una convocatòria posterior de bossa o de plaça de perfil docent semblant. S'informa que la previsió de duració de les bosses, en funció de l'anterior, serà de 2 cursos acadèmics.  
  
  
12. Documentació  
Quan procedisca efectuar una contractació a favor dels candidats que formen part de la llista, s'acudirà a aquesta, segons l'ordre de prelació establit, moment en què hauran de presentar la documentació següent:  
a) Fotocòpia del DNI o passaport.  
b) Fotocòpia acarada del títol.  
c) Certificat mèdic oficial de no patir malaltia ni defecte físic o psíquic que impedisca l'exercici de les funcions corresponents.  
  
d) Declaració jurada de no haver sigut separat de l'administració pública en virtut d'expedient disciplinari i de no trobar-se inhabilitat per a l'exercici de la funció pública.  
e) Resolució autoritzant la compatibilitat per a l'exercici de la plaça de professor associat amb la seua activitat principal.  
f) Permís de residència, segons es detalla en el requisit 5, paràgraf tercer de l'apartat segon «Requisits de les persones aspirants».  
Les persones aspirants no cal que aporten la documentació que ja tinga la Universitat Politècnica de València.  
  
13. Formalització i firma dels contractes  
Amb anterioritat a l'inici de la prestació de serveis el candidat proposat per a la contractació que poguera correspondre haurà de presentar la documentació indicada en la base anterior que acredita que reuneix tots els requisits assenyalats en la convocatòria, així com els establits en la normativa aplicable i haurà de procedir a la formalització i firma del contracte i alta en el règim de seguretat social corresponent.  
  
En cas de no formalitzar-se el contracte en el termini d'incorporació que establisca el Departament (que serà com a mínim de 3 dies hàbils i un màxim d'un mes), el candidat proposat decaurà en el seu dret i es durà a terme la contractació de l'aspirant següent, per ordre de puntuació.  
  
14. Recursos  
Contra les resolucions del departament i de les comissions de selecció podrà interposar-se recurs d'alçada, en el termini d'un mes comptador a partir de l'endemà de la publicació d'aquestes resolucions, tot açò de conformitat amb el que es disposa en els articles 121 i 122, de la Llei 39/2015, d'1 d'octubre, del procediment administratiu comú de les administracions públiques. Aquest recurs es podrà interposar davant l'òrgan que va dictar l'acte que s'impugna o davant el rector com a òrgan competent per a resoldre-ho.  
  
Contra aquesta convocatòria i les seues bases, que posen fi a la via administrativa, la persona interessada podrà interposar un recurs contenciós administratiu davant del jutjat del contenciós-administratiu corresponent, en el termini de dos mesos comptadors des de l'endemà de la publicació d'aquesta convocatòria en el DOGV. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot açò de conformitat amb l'establit en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que s'utilitze qualsevol altre recurs que es considere convenient.  
  
València, 20 de juliol de 2020.- El rector: Francisco José Mora Mas.  
  
  
ANNEX I  
Relació i categoria de les places oferides  
Convocatòria: C03/20  
  
CIÈNCIA ANIMAL  
Àrea: Zoologia  
- Localitat: Gandia  
Núm. places: Codis(s) de la(s) plaça(s): S5119  
Categoria: ASSO/1 Dedicació:  
Perfil: Biodiversitat. Gestió i Conservació de Recursos Biològics.  
  
COMUNICACIÓ AUDIOVISUAL, DOC. E Hª ART  
Àrea: Biblioteconomia i Documentació  
- Localitat:  
Núm. places: Codis(s) de la(s) plaça(s): S3768  
Categoria: ASSO/1 Dedicació:  
Perfil: Biblioteconomia i Documentació.  
  
DIBUIX  
Àrea: Dibuix  
- Localitat:  
Núm. places: Codis(s) de la(s) plaça(s): S4285  
Categoria: ASSO/1 Dedicació:  
Perfil: Tecnologies de la Imatge I. Projecte entorns interactius avançats.  
  
- Localitat: València  
Núm. places: Codis(s) de la(s) plaça(s): S5018  
Categoria: ASSO/1 Dedicació:  
Perfil: Dibuix.  
  
- Localitat: Gandia  
Núm. places: Codis(s) de la(s) plaça(s): SL53  
Categoria: ASSO/1 Dedicació:  
Perfil: Disseny Gràfic i Comunicació Audiovisual. Visió i Representació Espacial. Aplicació de la composició: Grafisme Televisiu.  
  
  
ESTADÍSTICA I INVEST. OPER. APLIC. I QUALITAT  
Àrea: Estadística i Investigació Operativa  
- Localitat: València  
Núm. places: Codis(s) de la(s) plaça(s): S4089  
Categoria: ASSO/1 Dedicació:  
Perfil: Econometria. Methods and Tools form Business Decision-Making. Enginyeria de Qualitat.  
  
- Localitat: València  
Núm. places: Codis(s) de la(s) plaça(s): S5330  
Categoria: ASSO/1 Dedicació:  
Perfil: Estadística i Investigació Operativa.  
  
INFORMÀTICA DE SISTEMES I COMPUTADORS  
Àrea: Enginyeria Aeroespacial  
- Localitat: València  
Núm. places: Codis(s) de la(s) plaça(s): S3789  
Categoria: ASSO/1 Dedicació:  
Perfil: Helicòpters i Aeronaus Diverses. Ampliació Helicòpters i Aeronaus Diverses.  
  
ENGINYERIA DE CONSTR. I DE PROJEC. D'ENGIN. CIVIL  
Àrea: Projectes d'Enginyeria  
- Localitat: València  
Núm. places: Codis(s) de la(s) plaça(s): S3470  
Categoria: ASSO/1 Dedicació:  
Perfil: Projectes d'Enginyeria.  
  
ENGINYERIA DE SISTEMES I AUTOMÀTICA  
Àrea: Enginyeria de Sistemes i Automàtica  
- Localitat: Alcoi  
Núm. places: Codis(s) de la(s) plaça(s): S4201  
Categoria: ASSO/1 Dedicació:  
Perfil: Enginyeria de Sistemes i Automàtica.  
  
- Localitat: València  
Núm. places: Codis(s) de la(s) plaça(s): S5458  
Categoria: ASSO/1 Dedicació:  
Perfil: Enginyeria de Sistemes i Automàtica.  
  
ENGINYERIA GRÀFICA  
Àrea: Expressió Gràfica en l'Enginyeria  
- Localitat: Alcoi  
Núm. places: Codis(s) de la(s) plaça(s): S4623  
Categoria: ASSO/1 Dedicació:  
Perfil:Expressió Gràfica II.  
  
ENGINYERIA MECÀNICA I DE MATERIALS  
Àrea: Ciència dels Materials i Enginyeria Metal·lúrgica  
- Localitat: Alcoi  
Núm. places: Codis(s) de la(s) plaça(s): S5402  
Categoria: ASSO/1 Dedicació:  
Perfil: Ciència dels Materials i Enginyeria Metal·lúrgica.  
  
Àrea: Enginyeria dels Processos de Fabricació  
- Localitat:  
Núm. places: Codis(s) de la(s) plaça(s): S5491  
Categoria: ASSO/1 Dedicació:  
Perfil: Enginyeria dels Processos de Fabricació.  
  
Àrea: Enginyeria Mecànica  
- Localitat:  
Núm. places: Codis(s) de la(s) plaça(s): S4748  
Categoria: ASSO/1 Dedicació:  
Perfil: Enginyeria Mecànica.  
  
MÀQUINES I MOTORS TÈRMICS  
Àrea: Màquines i Motors Tèrmics  
- Localitat: València  
Núm. places: Codis(s) de la(s) plaça(s): S5408  
Categoria: ASSO/1 Dedicació:  
Perfil: Màquines i Motors Tèrmics.  
  
MECÀNICA MEDIS CONT. I TEORIA D'ESTRUCTURES  
Àrea: Enginyeria Aeroespacial  
- Localitat: València  
Núm. places: Codis(s) de la(s) plaça(s): S5512  
Categoria: ASSO/1 Dedicació:  
Perfil: Enginyeria Aeroespacial.  
  
Àrea: Mecànica Medis Continus i Teoria Estructures  
- Localitat: Alcoi  
Núm. places: Codis(s) de la(s) plaça(s): S4603  
Categoria: ASSO/1 Dedicació:  
Perfil: Mecànica Medis Continus i Teoria d'Estructures.  
  
ORGANITZACIÓ D'EMPRESES  
Àrea: Organització d'Empreses  
- Localitat: València  
Núm. Places: Codis(s) de la(s) plaça(s): S5078  
Categoria: ASSO/1 Dedicació:  
Perfil: Organització d'Empreses.  
  
PROJECTES D'ENGINYERIA  
Àrea: Filosofia Moral  
- Localitat: València  
Núm. places: Codis(s) de la(s) plaça(s): S4506  
Categoria: ASSO/1 Dedicació:  
Perfil: Ètica i apreciació de valors en Direcció de Projectes. Responsabilitat Social de l'Enginyeria (Docència en Anglés). Ètica i Responsabilitat Social Corporativa (Docència en Anglés).  
  
TERMODINÀMICA APLICADA  
Àrea: Màquines i Motors Tèrmics  
- Localitat:  
Núm. places: Codis(s) de la(s) plaça(s): S5505  
Categoria: ASSO/1 Dedicació:  
Perfil: Màquines i Motors Tèrmics (Termodinàmica Aplicada, UPV).